Machel Cedenio

Machel Cedenio (født 6. september 1995 i Point Fortin) er en trinidadisk friidrettsutøver som konkurrerer i sprintløp. Han ble juniorverdensmester på 400 meter individuelt i 2014, og har sølv på 4 x 400 meter fra VM i friidrett 2015 og bronse på samme distanse fra VM i friidrett innendørs 2016.

Idrettskarriere 
2010
Cedenio deltok i CARIFTA Games 2010, der han konkurrerte i U17-klassen. Her vant Trinidad og Tobago 4 x 400 meter stafett på tiden 3:16,30, foran Bahamas og Barbados. 

Han deltok også i junior-CAC-mesterskapet i friidrett 2010 (det sentralamerikanske og karibiske juniormesterskapet i friidrett) i Santo Domingo. På 400 meter kom han på 2.-plass bak Lennox Williams, og på 4 x 400 meter fikk Trinidad og Tobago også sølvmedalje. Han satte personlig rekord med 48,12 sekunder. 

2011
I CARIFTA Games 2011 deltok han igjen i U17-klassen. Der vant han både 200 og 400 meter individuelt, og satte personlig rekord på 200 meter med 21,43 sekunder. I tillegg deltok han både på 4 x 100 meter og 4 x 400 meter stafett, der Trinidad og Tobago kom på 2.-plass i begge øvelsene. 

Han forbedret sin personlige rekord på 400 meter i Ungdoms-VM i friidrett 2011 i Lille i Frankrike, da han løp inn til 46,89 sekunder i finalen, og kom på 4.-plass. Han var 22 hundredeler bak Patryk Dobek som tok bronsemedaljen. Cedenio deltok også på medleystafetten, der Trinidad og Tobago kom på 6.-plass. I det panamerikanske juniormesterskapet i friidrett 2011 kom Trinidad og Tobago på 2.-plass på 4 x 400 meter stafett, og individuelt kom han på 13.-plass i innledningsheatet, med 50,55 sekunder, og nådde ikke finalen. 

2012
CARIFTA Games 2012 ble arrangert i Hamilton på Bermuda, og Cedenio deltok denne gangen i U20-klassen. O'Jay Ferguson vant 400 meter der, og Cedenio kom på 2.-plass, foran Lennox Williams fra Jamaica. Han var også med på Trinidad og Tobagos stafettlag som kom på 2.-plass på 4 x 400 meter stafett. 

Han senket sin personlige rekord på 400 meter til 46,02 i det nasjonale mesterskapet 23. juni, som holdt til 5.-plass i finalen. I junior-CAC-mesterskapet i friidrett 2012 fikk han gull på både 400 meter og 4 x 400 meter stafett. 

I juli deltok han også i junior-VM i friidrett 2012, der han fikk bronse på 4 x 400 meter stafett sammen med Asa Guevara, Jereem Richards og Brandon Benjamin.

2013
Cedenio fikk to medaljer i CARIFTA Games 2013, der han deltok i U20-klassen. Han vant 400 meter, med ny personlig rekord på 45,93, og Trinidad og Tobago kom på 2.-plass på 4 x 400 meter stafett. 

Han deltok også på Trinidad og Tobagos stafettlag som vant 4 x 400 meter stafett i CAC-mesterskapet i friidrett 2013. 

2014
Trinidad og Tobago deltok i IAAF World Relays 2014, og kom der på 3.-plass på 4 x 400 meter. Han vant 400 meter i U20-klassen i CARIFTA Games 2014, og fikk også gull på 4 x 400 meter stafett. 

Cedenio vant også 400 meter i junior-CAC-mesterskapet i friidrett 2014, og i junior-VM i friidrett 2014 forbedret han sin personlige rekord med 0,8 sekunder, til 45,13 sekunder, og vant 400 meter individuelt. På 4 x 400 meter i junior-VM fikk Trinidad og Tobago 16. beste tid i innledningsheatene, og nådde ikke finalen. 

2015
I IAAF World Relays 2015 kom Trinidad og Tobago på 7.-plass på 4 x 400 meter, med tiden 3:03,10. Cedenio senket sin personlige rekord på 400 meter til 44,36 sekunder da han vant Cayman Island Invitational 2015 i George Town i mai. 

I juli deltok han i panamerikanske leker i Toronto, og kom der på 2.-plass på 300 meter, bak Luguelín Santos, og han deltok på Trinidad og Tobagos stafettlag som vant 4 x 400 meter stafett. 

Han representerte landet sitt i VM i friidrett 2015 i Beijing, der han ble nummer 7 på 400 meter. Han var også med å vinne sølv på 4 x 400 meter stafett. 

2016
Trinidad og Tobago satte nasjonal rekord på 4 x 400 meter stafett i VM i friidrett innendørs 2016, og fikk bronse bak USA og Bahamas. Cedenio løp ikke i finalen, men fikk medalje siden han deltok i innledningsheatet.

Referanser

Eksterne lenker 
 

Personer fra Point Fortin
Trinidadiske sprintere
Verdensmestere i friidrett for Trinidad og Tobago
VM-sølvmedaljevinnere i friidrett for Trinidad og Tobago
Juniorverdensmestere i friidrett
Gullmedaljevinnere for Trinidad og Tobago under samveldelekene
Gullmedaljevinnere for Trinidad og Tobago under de panamerikanske leker
Sølvmedaljevinnere for Trinidad og Tobago under de panamerikanske leker
Bronsemedaljevinnere for Trinidad og Tobago under de panamerikanske leker
Gullmedaljevinnere i friidrett under de panamerikanske leker
Sølvmedaljevinnere i friidrett under de panamerikanske leker
Bronsemedaljevinnere i friidrett under de panamerikanske leker
Deltakere for Trinidad og Tobago under VM i friidrett 2015
Deltakere for Trinidad og Tobago under Panamerikanske leker 2015
Friidrettsutøvere under Panamerikanske leker 2015
Medaljevinnere under Panamerikanske leker 2015
Deltakere for Trinidad og Tobago under Sommer-OL 2016
Friidrettsutøvere under Sommer-OL 2016
Deltakere for Trinidad og Tobago under VM i friidrett 2017
Deltakere for Trinidad og Tobago under VM i friidrett 2019
Deltakere for Trinidad og Tobago under Panamerikanske leker 2019
Friidrettsutøvere under Panamerikanske leker 2019
Deltakere for Trinidad og Tobago under Sommer-OL 2020
Friidrettsutøvere under Sommer-OL 2020
Deltakere for Trinidad og Tobago under Samveldelekene 2022
Friidrettsutøvere under Samveldelekene 2022